Bernard Smigala
NASZO TOŻSAMOŚĆ
Piyknie po ślónsku godała óma,
my już tak piyknie niy poradzymy.
Jeszcze godómy po ślónsku w dóma,
dyć poza dómym - już sie gańbiymy!
W robocie, w sklepie czy tyż w urzyndzie,
w szkole, w kościele, na kożdym kroku,
niy słychać godki, mówi sie wszyndzie,
eli na Ślónsku już niy ma Ślónzoków?!
Godać po ślónsku już niy wypado,
zaroz przilepióm ci sorónia łatka!
Tóż, choć po polsku wypadasz blado,
to uskuteczniosz ta „gadka – szmatka”.
Dziecka tyż „czysto po polsku”uczymy,
coby we szkole łostudy niy miały.
Zaś poniywczasie sie dziwujymy,
że wyrodziyły sie, „zgorolały”!
Tóż smól to, że patrzóm krzywym łykom
i twoja „inkszość” ci przeciepujóm!
Ło tym, że Ślónzok jest Ślónzokym,
łobyczaj i godka decydujóm!
Miyj dycki godka w nojwyższyj zocy!
Niy wstydź sie godać w sklepie, w urzyndzie!
Dbej ło łobyczaj ze cołkij mocy
i być Ślónzokym! Zawsze i wszyndzie!
Autor:B.Śmigała
- There are no comments yet
ace_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn eng_Latn